Jaro 2018 – eblas legi ciferece
#000002
(Polski) Organizujesz wydarzenie esperanckie? Prześlij nam informację o nim
#000005
Kvina informilo de Transponta Esperanto-Kongreso
#000006
Komence de aprilo evidentiĝas ke la ekzistantaj limigoj pro la kronvirusa pandemio en Germanio kaj Pollando (kaj aliloke en Eŭropo) almenaŭ dum la venontaj semajnoj ne malaperos, sed eble fariĝos pli striktaj. Kun granda bedaŭro GEA, PEA kaj IFEF tial decidis rezigni pri la planita ĉeesta kongreso en la limurboj Frankfurt (Oder) kaj Slubice. Prokrasti ĝin duan fojon pro pluraj kaŭzoj ne eblas. Sekvante la ekzemplon de aliaj Esperanto-eventoj ni do anstataŭos la ĉeestan kongreson per virtuala.
#000008
La organizantoj jam kontaktis plurajn el la kontribuantoj kaj esperas oferti samkvalitan programon – eĉ se mankos la loka etoso, la neformala kunestado, la ekskursoj kaj la jarĉefkunvenoj. Ankaŭ la virtuala kongreso komenciĝos vendredon (21.05.) vespere kaj daŭros ĝis lundo (24.05.) tagmeze. La temo “najbaroj” restos valida. La fervojistoj ne bezonos rezigni pri la fakprelegoj, kiujn cetere ĉiuj kongresanoj povos sekvi. Teknike ni uzos la Zoom-konton de GEA. Ĝi ebligos ankaŭ paralelajn programerojn. Pri la estiĝanta programo ni informos vin dum la venontaj semajnoj. Aliĝintoj (sed nur ili !) ricevos la alirkodon kaj ĉiujn necesajn detalojn ĝustatempe antaŭ la kongreso.
#000009
Ĉar ĉeesta kongreso ne okazos, la organizantaj asocioj kiel promesite reĝiros la antaŭpagojn jam ricevitajn. Vi rericevos la monon de tiu asocio, al kiu vi pagis. Reta partopreno estos senpaga. Ĉiujn ĝisnunajn aliĝintojn ni konsideras aliĝintojn al la virtuala kongreso. Evidente ankaŭ nun eblas pliaj aliĝoj. Ni daŭrigos informadon pri la kongreso dum la venontaj semajnoj – kaj eble je la fino havos pli da partoprenantoj ol ni origine atendis. Kiel por ĉeesta kongreso ni pretigos kongresan broŝuron (realan kaj virtualan) kun resumoj de la kontribuoj.
#000010
La Fonduso por German-Pola Kunlaboro konfirmis ke ĝi subvencios ankaŭ virtualan eventon kaj pretas transpreni maksimume 80% de la kostoj. Tio estas bona novaĵo kaj ebligos eĉ pagi honorariojn, sed signifas ke la restantaj 20% (ĉirkaŭ 1000 eŭroj) devos esti financataj alimaniere.
Donacoj al la kongresa kaso do estas eĉ pli bonvenaj ol kutime – fakte la sola ebleco eviti deficiton por la tri asocioj. Bonvolu indiki al ni, se vi pretas parte rezigni pri repago de la kotizo, aŭ ĝiru donacon al la konata konto. Ni promesas ke ĉiuj donacoj eniros la kongresan kason.
#000011
Konto de Pola Esperanto-Asocio por kongreso – pagoj en eŭro :
Konto de Pola Esperanto-Asocio por kongreso – pagoj en zlotoj :
#000012
Prezidanto de Kongresa Organiza Komitato
#000014
Aliĝu al Germana Pola Esperanto-Kongreso 2020
#000016
Aliĝilo al Germana Pola Esperanto-Kongreso 2020 por poloj estas havebla ĉe PEA. La kongreso okazos dum tagoj 29-a de majo ĝis 1-a de junio 2020. Post dulanda kongreso en samaj lokoj okazos kongreso de Internacia Fervoista Esperanto- Federacio. La kongresoj okazos en Frankfurto ĉe Odro kaj en Słubice. Pro la fakto, ke la kongreso okazos en du landoj, la partoprena prezo estas sufiĉe alta kompare kun polaj kongresoj. Partoprenkontizo por poloj en unua tempoperiodo ĝis 10.01.2020 estas 45 euroj.
#000017
Ni petas esperantistojn, kiuj volas ĉeesti la kongreson aliĝi kiel eble plej frue. Ĉi tiu prezo estas antaŭvidita por PEA-membroj. Se iu ne estas PEA-membro, povas fariĝi individua PEA-membro. La membrokotizo por 2020j estas 30 zl. – plena kotizo kaj 15 zl rabatita (pensiuloj, emeritoj, senlaboruloj, junuloj ĝis 16-jaraĝo).
#000018
Apude vi ankaŭ trovos priskribon kiel mendi tronoktlokon en studentaj domoj en Słubice. Pri interesa programo de la kongreso ni skribos en sekva Pola Esperantisto.
#000019
Ni korege invitas vin al tiu eksterordinara kongreso.
#000020
Ni petas vin pagi aliĝkotizon per euro al bankokonto por euro en disponigo de vicprezidantino de PEA Agnieszka Mozer: mBank 70 1140 2004 0000 3712 0121 6787 Skribu: antaŭnomo, nomo, Kongreso 2020
#000021
Personoj kiuj ne povas pagi per Euroj bonvolu kontaktiĝi kun PEA-estraro.
#000022
Pagoj por individuaj membroj de PEA por jaro 2020: plena – 30 zlotoj, rabatita – 15 zlotoj (studentoj, pensiuloj, junuloj ĝis 16 j). Bonvolu peti ĉe PEA-estraro membrodeklaron.
#000024
Projekt graficzny: Darmowe Szablony Wordpress
#000029